Полицай Дейвид Бъд, лондонска полиция.
Британската транспортна полиция сигнализира за вероятен самоубиец с бомба.
Не го прави! Моля те, недей! Стой неподвижно.
Имаш ли деца? - Да. Имам, две.
Това е Ела. На десет.
И Чарли. На осем.
Правителството е решено да прокара по-строгия
Закон за регулация на правомощията за разузнаване - тъй наречения ЗРПР-18,
оглавен от вас.
Само онези, които си служат с насилие, имат от какво да се боят.
Искам те до себе си не защото това ти е работата,
а защото е нашият избор.
Тя е много, много опасен политик.
Някой, който трябва да бъде спрян.
Въпреки героичните усилия на спасителните служби,
вътрешният министър - Джулия Монтагю, е починала от раните си
и беше обявена за мъртва преди малко.
Някой е пипал пистолета ми.
Полицията обискира апартамента ти.
Ако бяха открили незаконно оръжие, щяха да го конфискуват,
нямаше да подменят патроните с халосни.
Премиерът поиска от мен да стана и. д. вътрешен министър.
Не е нужно да споменавам, че никога не бих пожелал
да заема поста при такива обстоятелства.
Има простичка, правдоподобна версия, към която да се придържаш.
И ти ще се придържаш към нея.
Най-накрая.
Открихме твоя стрелец.
Сержант Андрю Апстед.
Служил е в провинция Хелманд, на два пъти.
Може да е самият майстор на бомби.
Войната в пустинята я върнахме обратно по улиците на Великобритания.
Относно Андрю Апстед.
Нужни са ни повече сведения.
С кого се е записал в армията, с кого е служил.
И откъде е взел пушката.
Снайперска винтовка.
Да я проследят до мен.
Ще позвъня тук-таме.
Мислех, че са ти поръчали такси?
Да, не ми трябва скапаното им такси.
Шанел Дайсън беше пиар на покойния министър, преди да я уволнят.
Благодаря, че се държа така мило онзи ден.
Няма за какво.
Щях да ти предложа питие.
Мъжът беше идентифициран като Люк Ейткинс.
Смята се, че е висша фигура в начинания, свързани
с организираната престъпност.
Надя, отчаяно търсим човека, който създава
взривните устройства.
Това ли е мъжът, с когото се срещна съпругът ти?
Единственият проблем е, че са разбрали за теб.
Трябва да е бил Дейвид Бъд.
Само той ми се опълчи.
Няколко дни преди да бъде убита, тя беше посетена
от Лонгкрос в хотелската й стая.
Донесе й шифриран документ - компромат,
който впоследствие тя показа на премиера.
Дала им е по-голяма власт в замяна на
злепоставящия материал. - Поредица от скандали, всичките покрити.
Изнасилване.
Наркотична зависимост.
Финансови злоупотреби.
Снощи научих, че са свързани с министър-председателя.
Явно са убедени, че компроматът не е бил
у вътрешния министър по време на експлозията.
Още е някъде там.
Твърдо уверени са, че ако някой знае къде е скрит, това си ти.
Домът на Джулия Монтагю беше изрядно обискиран,
всичките й устройства бяха иззети.
Но таблет не беше намерен.
Synced & corrected by -robtor-www.addic7ed.com
Шест дълги седмици изминаха от инцидента,
предизвикал настоящото ниво на терористична заплаха...
Лондонската полиция остава изключително бдителна
и ежедневно се отзовава на сигнали за терор,
като повечето от тях, слава богу, са фалшиви.
Полицията и службите за сигурност МИ-5 са в състояние на
безпрецедентна бдителност спрямо вътрешни терористични заплахи,
но въпреки това няма нито нови арести, нито забележителен пробив,
а покушението на вътрешния министър Джулия Монтагю остава...
Здрасти, Дейвид, Шанел е.
Радвам се, че се натъкнах на теб.
Бях сериозна за питието, може ли...
Дейвид!
Вече се тревожех, че няма да ми се обадиш.
Правя се на недостъпен.
Е, да се срещнем.
Знам тъкмо подходящото място.
Госпожо.
Свободно.
Госпожо. - Дийпак.
Извинете, не ми казаха... - Исках да се осведомя.
Да, госпожо.
Разпитахме охраната на смяна
в нощта преди бомбения атентат в колежа "Сейнт Матю".
Твърдят, че не са видели нито влизане с взлом, нито натрапник.
"Твърдят"?
Бомбата не се е поставила сама, госпожо.
Може да става дума за подкупи и/или заплахи.
Нужен им е бил достъп до камерите, за да изтрият част от записа.
Струва ми се нова линия на разследване.
Да, госпожо.
Люк Ейткинс.
Проучваме дали може да е участвал
в покушението на вътрешния министър.
Вероятният мотив е да попречи на засиленото наблюдение
на престъпните комуникации. - ЗРПР-18?
Да, госпожо.
Той е важен играч за организираната престъпност, и както знаете,
госпожо, винаги успешно е избягвал обвиненията в престъпна дейност.
"Както знаете"?
Да. Разгледах досието му.
Ръководили сте звеното за борба с огранизираната престъпност,
докато са били разследвани заниманията на Ейткинс.
Това беше отдавна.
Защо не съм уведомена по-рано за новата линия на разследване?
Съжалявам, госпожо. - Кой ви наведе на нея?
Разследвам по информация на Дейвид Бъд.
Една напред, една назад.
Нещо случило ли се е, шефе?
Носеха се слухове, че Люк Ейткинс държи в джоба си
висши полицаи, готови да саботират разследвания
на престъпната му империя.
Наши полицаи?
Има още много неизвестни около покушението на вътрешния минисър,
които не можем да обясним, но придобиват логика
ако през цялото време е имало вътрешен човек - мъж
или жена.
Успя да дойдеш!
Не отказвам питие на аванта.
Имаме маса долу, ако нямаш нищо против?
Имението е твое, както и правилата.
Какво искаш за пиене?
Една бира, моля.
О, евтина среща! Още едно от същото, моля.
Но ще ги пием долу. - Разбира се, Шанел.
Добре дошъл в имението ми.
Хубаво стана, че се натъкнах на теб.
Защото ето ни тук.
И заради това.
След като си замина от министерството, дочух някои неща.
За мен?
Да, за теб.
Винаги са преувеличавали.
Какво беше този път?
Че парите ти идват от офшорни компании.
Е и?
Мисля, че имаше съмнения, че фирмите не са съвсем законни.
Слушай, Дейвид, не си делови човек.
Нито пък аз.
Наела съм си умни хора да вършат работата вместо мен.
Можем да разговаряме за дружествено право цяла нощ,
но пак няма да станем по-умни.
Добра забележка.
Платено със злато на нацистите.
Благодаря.
Наздраве. - Наздраве.
Какво?
Опитвам се да те разгадая.
В зависимост от това с кого говориш съм или измамно коварна
или измамно повърхностна.
И в двата случая си измамница.
Какво има?
Съжалявам.
Е?
Има пистолет отдясно.
Обичайно не допускаме ченгета.
И определено не допускаме такива.
"Макаров", нали?
Някой се е разприказвал.
Щом разпитваш за снайперска винтовка,
ще привлечеш вниманието ми.
Ти ли снабди Анди Апстед?
Кажи ми нещо.
Той ли дойде при теб или ти отиде при него?
Ето един въпрос и за теб.
Зареден ли е?
Ти как мислиш?
Важното е с какво е зареден.
Ти ли ги замени с халосни?
Моля да ни извините. Младежът е прекалил с пиенето.
Нека това не разваля вечерта ви.
Сержант, прегледайте сведенията за Торнтън Съркъс.
Открихме нещо за Андрю Апстед. - Така ли?
Бъд е служил на два пъти в провинция Хелманд...
Шефе.
Проверихме всички, с които Андрю Апстед
е служил в армията.
Апстед е назначен в провинция Хелманд
с "16-то инженерно" поделение през 2009 г.
Извършили са много операции
заедно с поделение "Кралски Албион".
А по онова време в него е служил
Дейвид Бъд.
Мамка му.
Да.
Става още по-зле.
Бъд се е върнал в къщата на Джулия Монтагю и е влязъл с взлом
през задния вход, който е неохраняван.
Явно е имал ключове.
Сигурно тайно ги е извадил, докато й е бил телохранител,
което само по себе си е подозрително.
Останал е вътре само за една-две минути,
което означава, че е знаел точно какво търси.
Да. Компромата.
Бяхте прав, шефе.
Имало е вътрешен човек през цялото време.
Шибанякът си играе с мен от самото начало.
Изигра всички ни.
Но ние ще го арестуваме.
Да заловим копелето.
Издирва се мъж във връзка
с убийството на Джулия Монтагю.
Сержант Дейвид Бъд, бял мъж, 30-годишен, тъмнокос.
Обектът може да е въоръжен и много опасен.
Повтарям, Дейвид Бъд да се третира като изключително опасен.
Г-жо Бъд, името Андрю Апстед познато ли ви е?
Не.
Апстед и Дейвид са служили заедно в Афганистан.
Апстед е страдал от постравматичен стрес
и е отнел живота си.
Една от настоящите линии на разследване е, че Апстед
и съпругът ви са били съучастници в атентата срещу Джулия Монтагю
на Торнтън Съркъс.
Не!
Дейв не би...
Дейвид излъга всички ни, включително и вас,
сега за нас е приоритет да го задържим без инциденти.
Споделял ли ви е нещо, което да хвърли светлина върху плановете му?
Последния път, когато го видях, каза нещо,
което много ме разтревожи.
Каза, че трябва да действа "преди да е станало твърде късно".
Той в опасност ли е?
Г-жо Бъд, мисля, че е имал предвид
преди връзката му с Андрю Апстед да бъде разкрита.
Затова са били лъжите и предателствата.
Искам да ме придружите до полицейски участък Улуърт,
за да ни помогнете в разследването, става ли?
Вики, Ела и Чарли са живи и здрави, няма и следа от Дейвид,
но изпратихме полицай в училището
като предпазна мярка. - Не.
Дейвид не би наранил децата.
Никога.
А кого би наранил?
Госпожо, не се бойте.
Може ли да ползвам телефона ви?
Моля ви, трябва ми помощ, госпожо.
Госпожо, спрете! Аз съм полицай.
Разбирам как изглеждам.
Името ми е сержант Дейвид Бъд.
Имате ли мобилен телефон?
Искам от вас само да наберете 999 и да държите телефона на говорител,
за да се свържа с оператор на полицията.
Обаждането е безплатно.
Госпожо, случаят е спешен. Моля ви.
Благодаря.
Спешни случаи, коя служба ви е нужна?
Полиция.
Веднага ви свързвам.
Полиция, какъв е спешният случай?
Аз съм сержант Дейвид Бъд, ползвам телефон на минувач,
положение 0 на ул. "Солтмарш".
Ще повторите ли името си, моля?
Сержант Дейвид Бъд.
Полицаите са на път, сержант Бъд.
Моля, върнете телефона на минувача.
Какво става?
Мамка му.
Забелязан е Дейвид Бъд.
На улица "Солтмарш".
Прието. Към ул. "Солтмарш", пусни сирените.
Какво става?
Трябва ми пълното ти съдействие, Вики.
Ситуацията може да се превърне в преговори.
Троянец до Контрола, изчакайте доклад.
Видяхте ли къде отиде?
Разширете търсенето.
Елате с мен.
Троянец докладва: невъоръжено лице, може да влезе.
Сержант.
Сержант Мейсън, госпожо.
Лорейн Крадък, шефката на Бъд.
Надявам се да го убедя да сътрудничи.
Госпожо.
Госпожо, сержант Рейбърн, ЗБТ.
Жената на Бъд е с мен.
Ще сътруднича. Не стреляйте!
Въоръжена полиция! Горе ръцете!
Не стреляйте! - Горе ръцете!
Не мога! - Дейвид, подчини се!
Не е нужно някой да пострада!
Трябва да обясня!
Вдигни ръце!
Дейвид, моля те. Вдигни ръце!
Последно предупреждение!
Ръцете горе!
Мамка му!
Назад!
Разчистете района!
Дейвид, не мърдай!
Стой напълно неподвижно!
Пусковият механизъм е автоматичен!
Ако нещо се случи с мен, ще избухне!
Контрола, съобщение.
Давай, Троянец.
Не бях аз!
Трябва да ми повярвате.
Обектът е въоръжен със СВУ, трябва ни безопасен маршрут.
Нуждаем се от сапьори и човек за преговори.
Госпожо.
Контрола, ЧЯ 5-7,
сапьори и човек за преговори на ул. "Солтмарш".
Не бях аз!
Сложиха ми жилетката!
Трябва да го отдалечим от сградите.
Съгласна.
Ще те преместим в по-малко застроен район.
Пусковият механизъм е автоматичен.
Не стреляйте!
Трябва да сътрудничиш, веднага!
Ще сътруднича! Не стреляйте!
Обърни се бавно с разперени ръце.
Троянец, маршрут покрай сградите.
Чакай!
Свий по улицата вдясно, върви бавно натам.
Троянец до Контрола, съобщение.
Чакам указания за безопасна зона.
Продължавай да се движиш.
Без резки движения.
Троянец, дестинацията е площад "Поуп",
приблизително на 500 метра югозападно от сегашното ви местоположение.
Въоръжена полиция, назад!
Завийте вляво по Поуп Лейн, а после вдясно до площад "Поуп".
Пътна полиция и въздушна операция покриват маршрута.
Прието.
Продължавай да вървиш!
Сър, тъкмо се включваме с видеонаблюдение от камерите.
Вън от парка! Движение!
Продължавай да се движиш.
Колкото се може по-далеч от сградите.
Троянец до Контрола. Обектът е обграден на площад "Поуп".
Искам разрешение за стрелба.
Прието, изчакайте.
Твърди, че е с пусков механизъм.
Може ли да му дадем радиостанция? - Госпожо?
За да го накараме да се предаде,
се налага да разговаряме.
Дейвид, ще ти донеса радиостанция, ясно?
Недей да мърдаш!
Добре.
Доведете съпругата, за всеки случай.
Радиостанция? Благодаря.
Стой неподвижно, докато не ти кажа.
Добре.
Вдигни радиостанцията!
Върни на втори.
Дейвид, моля те да ме изслушаш много внимателно.
Надявам се да намерим решение и никой да не пострада.
Заради теб самият, семейството и колегите ти,
моля те, предай се.
Госпожо, пробвах да сваля жилетката.
Закопчалките са опасани с жички.
А те са свързани с контролното устройство.
Тържествено ти обещавам, че добрата ти служба в миналото
и преживените наскоро травматични събития
ще бъдат взети предвид. - Госпожо, не ме слушате.
Пребиха ме до безсъзнание. Когато се свестих, бях с жилетката
и пръст, увит с тиксо към бутона.
Дейвид, бъди честен с нас.
Скрил си познанството си с Апстед.
Скрил си съучастието си в покушението на Джулия Монтагю.
Нямам нищо общо с убийството на Джулия!
Опитах се да я спася!
Дейвид, ти предаде доверието на всички.
Няма пак да ни заблудиш.
Казвам истината!
Съжалявам, Дейвид. Сторих всичко по силите си за теб.
Какво? Всичко по силите си? Какво правите?
Това е операция на звеното.
Госпожо, какво правите?
Дейвид, да запазим спокойствие, става ли?
Дейвид, чуваш ли ме?
Вик, махай се оттук!
Дейв, искат да съм тук. - Махай се!
Докарай обезвредителите, Луиз, моля те, измъкни ме от това нещо.
Не мърдай и дръж ръцете си така, че да ги виждаме.
Ръката ми е на спусъка.
Какво ти става? Да не си сляпа?
Не, Дейвид.
Накиснали са ме!
Хората, които ми го причиниха, те са убили Джулия!
Добре, Дейвид.
Луиз, знам, че предадох доверието ти.
Излъгах за Анди Апстед.
Ако ви бях казал, виновникът щях да се окажа аз,
а на хората убили Джулия
щеше да им се размине. Не исках да лъжа. Наложи се!
Дейвид, моля те, прави каквото ти казват!
Всичко е наред.
Дейвид, нуждаеш се от помощ, моля те!
Вик, казвам истината!
Контрола до Троянец.
Давай, Контрола.
Имате съобщение.
Разрешение за стрелба.
Прието.
Зад огневата линия.
Знам, че излъгах, скрих разни работи, но разберете,
че нямам нищо общо с опита на Анди да убие Джулия.
Нямам нищо общо с бомбата, която я уби.
Изках да разбера кой го е направил.
Не знам кой е!
Дали са били службите за сигурност, огранизираната престъпност, терористи -
това се опитвах да разбера.
Имаме картина.
Сержант от звеното чака Сребро за положение 6.
Сребро е наблизо, Контрола.
Свържи ме на живо. - Сър.
Знам, че мислиш, че лъжа...
Имаме ли сведения какво им е казал досега?
Не, сър. - Увеличи го.
Сър. - ... заговора
да убият Джулия.
Липсват охранителни кадри от колежа "Сейнт Матю".
Знаели са графика на вътрешния министър.
Сребро, положение 6. - Контрола, прието.
Шефе. - Имаш ли представа какви са експлозивите?
Не още, шефе,
нямам вяра и на отговорите на Бъд.
От самото начало ни е заливал с лайна.
Добре, Луиз, разбрах те, но да го даваме по-полека.
На кой канал? - Втори.
Дейвид, Дийпак Шарма е, прието?
Прието.
Какво можеш да ни кажеш за СВУ?
Наподобява устройството, което носеше Надя Али
при нападението на 1-ви октомври.
Откъде си толкова сигурен?
Видях нейното отблизо, преди да бъде разглобено.
Хелият, детонаторите, контролното устройство.
Моето изглежда съвсем същото.
Разбираш съмненията ни, нали, друже? Разследването ни наведе
на вероятността да има вътрешен човек в полицията,
осигурил пробивите в сигурността, необходими
за покушението на вътрешния министър.
Аз не съм вътрешният човек!
Но ето те тук, носиш същото СВУ,
използвано от активна терористична клетка.
Ето как се случи, сър.
Шанел Дайсън се свърза с мен.
Тя ми заложи капан. Люк Ейткинс ми устрои засада, сложиха ми жилетката,
за да ме натопят и да отклонят вниманието от организираната престъпност.
Искаш да ти повярваме, Дейвид, а ни разправяш,
че си си уредил тайна среща с една от заподозрените.
Опитах се да проследя пушката на Анди Апстед!
Люк Ейткинс го е снабдил с нея.
Неговите хора са влезли с взлом в жилището ми.
И защо мислиш така, Дейвид?
Ползвах пистолет, който имам от Афганистан, като примамка.
Люк беше научил всичко. Знаеше, че са го бърникали.
Попитайте Вик. Тя знае.
Тя знае! Ще докаже, че казвам истината.
Вики, ще му кажеш ли?
Той казва истината.
Някой беше подменил
патроните с халосни.
Откъде знаете?
След като вътрешният министър загина,
Дейвид опита да се застреля.
Защо му е на Дейвид да се застреля с халосен патрон,
освен ако не е знаел, че оръжието му е било пипано?
Благодаря.
Дейвид, налага се да проучим това по-подробно.
Бил си склонен към самоубийство,
а сега носиш жилетка-самоубийка.
Не, не, не! Не това е важното в случая!
Къде е пистолетът сега, друже? Носиш ли го със себе си?
Не, хората на Люк го прибраха, преди да ми надянат жилетката.
Забравете за пистолета, халосните патрони са доказателство.
Още са у мен. Скрити са в апартамента ми.
Може би ще извлечете ДНК
или отпечатъци, които ще ги свържат с хората на Люк.
Колко улики си скрил само.
Знаем, че си влязъл в апартамента на Джулия Монтагю.
И там ме прати за зелен хайвер.
Съжалявам за това, Луиз. Налагаше се.
Не можех да рискувам да стане обществено достояние.
Защо, Дейвид? Защо не се довери на колегите си?
Заради заговора. Заради службите за сигурност.
Открих къде Джулия е скрила компромата.
Телефон. - Таблета.
Къде е, Дейвид?
В апартамента ми, долу в банята, над лампата.
Апартамента на Бъд. В банята долу. Над лампата.
На секунди съм оттам.
Към апартамента на Бъд. Завий надясно.
Позволяваш ли ни да претърсим?
Да, сър.
Сребро до Контрола, пратете незабавно екип
на адреса на Дейвид Бъд. - Погледнете ме.
Сменят радиоканалите.
Службите може да наблюдават,
не го споделяйте по регулярните канали.
Предайте на екипа да не пипа лампата,
и да се въздържи от влизане в имота.
Прието.
Какво беше съобщението? Какво каза Бъд?
Съжалявам, сър, бяха твърде бързи.
Въоръжена полиция!
Лягай долу! - Горе ръцете.
На земята! - Претърси го!
Не мърдай!
Един задържан.
Съвпада с фоторобота на Ричард Лонгкрос.
По дяволите!
Задръжте сапьорите.
Трябва да махнат това от мен!
Стига да можех, друже, знаеш как става.
Има опасност да задействаш бомбата и да ги отнесеш със себе си.
Не искам никой да пострада.
Ръката върху спусъка ме боли!
Искам да говоря с жена си.
Може да е последният ми шанс.
Моля ви.
Мини на трети.
Натискате тук, за да говорите.
Разочаровах те, Вик, знам.
Но се кълна в живота на децата, че не съм предател
и нямам нищо общо с убийството на Джулия.
Съжалявам, че те подложих на това.
Съжалявам, че престанах да бъда мъжа, за когото се омъжи.
Опитах се да обясня,
но част от мен не иска да разкрие какво ми причини войната.
Не исках да докосне теб или нас,
но се случи.
Опитах се да го спра, но не успях.
Провалих се като съпруг и като баща,
това е най-лошото.
Съжалявам.
Помогнете му! Няма ли да му помогнете?
Моля ви!
Нека проуча устройството, сър.
Добре.
Благодаря, благодаря!
Балистични щитове.
С мен.
При резки движения или вик от мен го ликвидирате.
Спри.
Казвам се Даниел Чънг.
Ще разуча устройството.
Благодаря.
Аз съм Дейвид.
Дейвид,
стой напълно неподвижно с длани към мен.
Освен автоматичния пусков механизъм,
има ли други задействащи устройства?
Не, доколкото ми е известно.
Дейвид, продължавай да го натискаш.
Завърти се много бавно на 360 градуса,
така че да мога да разгледам бомбата.
Благодаря.
Не виждам други скрити задействащи устройства.
А сега ще я проуча по-подробно.
Моля те, не мърдай и натискай пусковия механизъм.
Добре.
Опасващите жички по закопчалките са свързани с контролното устройство.
Сега ще прегледам контролното устройство.
Моля те да стоиш напълно неподвижно, Дейвид,
като натискаш спусъка.
Дейвид, завърших прегледа,
ще се посъветвам с колегите си.
Стой тук, напълно неподвижен
и продължавай да натискаш бутона.
Недей. Върни се.
Върни се!
Госпожо. - Госпожо.
Чудесна работа по задържането на Лонгкрос.
Браво.
Устройството на Бъд явно е дело на майстора на бомби.
Невъзможно е да преценим дали сам си я е надянал или друг го е направил.
Чел съм доклада за устройството от 1-ви октомври.
Това е също толкова сложно.
Може ли да бъде обезвредено?
Мога да опитам, но опасността да се взриви е много голяма.
Какво става?
Тук е Ан Сампсън, Дейвид.
Кажи ни, има ли други самоубийци с бомби?
Не ми е известно.
Други планирани атентати?
Не знам.
Кой изработи устройството, което носиш?
Госпожо, това не е мое дело.
Не знам кой го е направил.
Нямаме представа колко мощна е бомбата,
нито докога ще издържи да натиска.
Освен това, Бъд е лъгал и преди,
много вероятно е да е вътрешният човек,
допуснал този заговор.
Изтеглете всички извън кордоните,
а после ще го премахнем.
Дийпак.
Госпожо.
Всички да се изтеглят!
Назад.
Дейвид.
Моля ви!
Госпожо Бъд.
Невинен съм! Моля ви!
Убивате ме!
Изтеглете се на безопасно разстояние, моля.
Обичам те.
Видя ли какво е намислила?
Лесно ще припишат всичко на Дейвид, когато е мъртъв.
Тя има връзки с Люк Ейткинс.
Възможно най-бързо.
Ако стоя, тя ще нареди да ме застрелят.
Ако реша да бягам, ще стори същото.
Не! Спри! Спрете я!
Вики, недей!
Задръж огъня! Не стреляй! - Вик, твърде опасно е.
Чарли и Ела ще изгубят и двама ни.
Вярвам ти, Дейв. Вярвам, че си невинен.
Давам ти възможност да го докажеш.
Троянец до Тактика, съпругата на обекта е в близост до бомбата.
Тактика до Троянец. Отменям стрелбата.
Свали мерника!
Бъд до Сампсън.
Сампсън.
Ще ви заведа до уликите, които доказват, че говоря истината.
Стой където си.
Какво ще правим?
Стой близо до мен.
Ще вървим.
Дейвид!
Осигурете движещ се кордон от 100 метра.
Червеният отряд да дойде с мен. - Предайте на пътна полиция
да осигури безопасен коридор. - Госпожо.
Помогни ни, друже. Къде отиваш?
В моя апартамент.
Предстои дълга разходка.
Инцидентът започна по-рано сутринта,
когато стана ясно, че мъж, облечен с жилетка-самоубийка
е предизвикал безредици по ул. "Солтмарш".
Специални въоръжени части
на лондонската полиция от звеното за борба с тероризма
се появиха на мястото в рамките на няколко минути,
а районът беше отцепен за гражданите.
Инцидентът се премести на пл. "Поуп"...
Нали уж държеше ситуацията под контрол.
Невинна гражданка е изложена на опасност,
а Бъд твърди, че ще ни заведе до много важни улики.
Запътил се е към домашния си адрес.
Въоръжени полицейски звена са на място, а обитателите се евакуират.
"Въздушни операции" също наблюдават квартала
за други съучастници. Засега такива не са забелязани.
С кого е работил тогава?
Установихме връзка с Андрю Апстед, снайпериста от Торнтън Съркъс.
Разбирам.
Не казахте, че ще включите и службите за сигурност.
Ан, Ан, заедно сме в кюпа.
Стивън.
Сигурно ще те заинтересува, че полицаите ми арестуваха
заподозрян, отговарящ на фоторобота на Ричард Лонгкрос.
Проучваме многобройни линии на разследване,
свързани със заподозрения,
като работно място и конфискация на комуникационни устройства.
Не мога нито да потвърдя, нито да отрека самоличността на заподозрения,
но мога да заявя, че според властите
действията му са напълно законни.
Трябва да бъде освободен незабавно.
Има определени действия, които не попадат в обсега на властите,
едно от тях е покушението на
демократично избран държавен секретар.
Ан, моля те. Сътрудничество на свежа глава.
Това "сътрудничество" се дължи на компрометиращия материал на Бъд,
тъй като и двамата имате много за губене
и не желаете да види бял свят.
Защото ще разкрие участието на службите за сигурност
в провален преврат и въпреки убедителните ви уверения,
че вътрешното министерство няма нищо общо със смъртта
на Джулия Монтагю,
се чудя дали ще успеете така лесно да убедите и обществото?
Добре, Ан, най-добре е аз и Стивън да продължим без теб.
Беше убита жена.
Беше извършено престъпление.
Моите служители ще го разследват.
Благодаря.
Поисках съдебна заповед за освобождението на моя подчинен.
Хубаво.
Бъд твърди, че държи важни доказателства.
Сътрудничил е на снайпериста от Торнтън Съркъс.
Андрю Апстед е бил лабилен, огорчен ветеран от войната.
Бъд не само се вмества в същия профил,
но и разполага с вътрешна информация как да пробие охраната на Джулия.
Нямало е по-голям заговор?!
Спираме търсенето на убиеца на Джулия.
... се извършва евакуация.
Как се справяш?
Ръката ми е в спазъм.
Влез вътре.
Всичко е наред. Напълно безопасно е.
Иди до кухненския шкаф. Там има въже.
Въже? За какво ти е?
И лопата.
Има нещо отдолу, прилича на черен найлонов плик.
Това е, Вик.
Това са доказателствата.
Таблетът, съдържащ компромата.
Ще докаже участието на службите за сигурност.
Халосните патрони, с които са заредили пистолета ми
ще докажат съучастието на организираната престъпност.
Изпрати Вики с доказателствата.
Ако отида, могат да те застрелят.
Не знам колко още ще удържа да натискам бутона.
Жилетката е важна улика. Другите бяха взривени.
Ако на криминолозите им се удаде възможност да я разучат,
може да намерим майстора на бомби.
Да предотвратим нови атентати.
Пазари се, шефе, ще ви изиграе.
Или ни дава възможност да разрешим случая.
Ще ви изпратя Вики с доказателствата.
Недей, Дейв, не се хващай.
Ако ми дадете възможност да я обезвредя.
Откъде знаеш, че ще спазя уговорката?
Бил съм войник, бил съм ченге.
Разпознавам човека, който ще удържи на думата си.
Искаш ли да му дадеш да пробва?
Не бих казал, че "искам".
Робот.
Вики.
Как върват нещата с приятеля ти?
Добре.
Заслужаваш да си щастлива.
Разгънах ти нещата, от които ще имаш нужда.
Роботът ще дойде, така че да те напътствам.
Благодаря.
Тръгвай.
Въпрос за инспектор Шарма.
Давай.
Лонгкрос проговори ли вече?
Не знам.
Щеше да ми е от полза, сър, ако знаех, че всичко не е било напразно.
Ще те осведомя по въпроса. - Дай ми ги, Вики.
Благодаря.
Ще разпитам за Лонгкрос.
Имаме картина.
Чуваш ли ме? - Прието.
Отведете Вики.
Тя не бива да гледа.
Госпожо Бъд.
Няма да се справя с една ръка.
Ще започнем като освободим лявата ти ръка.
Ще видиш ножици.
Използвай ги, за да срежеш тиксото около палеца ти на две.
Ще видиш ограничител от цветни метали.
Прилича на пул от игра на табла.
Плъзни ограничителя под палеца,
докато продължаваш да натискаш пусковия механизъм.
Докато натискаш, извърти палеца си на 90 градуса,
така че да залепиш ограничителя с единия от краищата на тиксото.
Следващият етап е да завъртиш палеца си в обратната посока,
над парчето тиксо, което току-що си залепил, продължавайки да натискаш,
така че да завиеш другия край на тиксото над ограничителя.
Щом се увериш, че е обезопасен с тиксо,
можеш да махнеш палеца си.
Браво, Дейвид.
Предлагам ти да залепиш още няколко пласта тиксо, за да
обезопасиш ограничителя на 100%.
Дейвид, обичайно най-добрият подход е неутрализиране на захранващия източник.
Но запомни, че при устройството от 1-ви октомври
от Форт Халстед установиха, че е снабдено с множество капани.
Когато захранването е било спряно, контролното у-во е задействало взрива.
Убеден съм, че това е същият тип бомба.
Налага се да неутрализираш контролното устройство.
Вече успешно отстраних капака,
но може да има скрити захранващи кабели.
Благодаря, друже, даваш ни добра гледка.
А сега, какво предлагаш?
Съмнявам се, че подобно устройство се неутрализира чрез срязване на жица.
Може да се получи с шунт.
Клипсовете "крокодили" и кабела?
Да.
Виждам чифт релета, свързващи детонаторите.
Ще закача шунта между тях.
Добре, ще изключа захранването.
Ще срежа първата жица.
Залепи краищата с тиксо.
Въпрос за инспектор Шарма.
Давай.
Някакви новини за Лонгкрос?
Освободиха Лонгкрос със съдебна заповед.
Сър?
Много съжалявам, Дейвид.
Наложило се е да го освободят.
Това ли беше?
Ще им се размине безнаказано?
Ще срежа втората жица.
Всички да се изтеглят колкото се може по-назад.
Всички назад. Прикрийте се. - Назад.
Всички да се изтеглят назад! - Назад! Назад!
Изтеглете се назад! - Хайде, движение.
Добре.
След него! Давайте!
Няма следа от Бъд в гробището.
Разширете търсенето. Затворете всички околни пътища.
Не, няма следа.
Не. Изгубихме го.
Г-н министър.
Къде е Бъд?
Боя се, че не разполагам с информация в момента.
Какво ли е намислил?
По всяка вероятност, бяга от правосъдието.
Ами ако не бяга?
Цигарите ще те убият.
Боже мой!
Както и жилетка-самоубийка.
Божичко! Добре си.
Сякаш ти пука.
Дори не знам какво да ти кажа. Много съжалявам.
Ако сътрудничиш, ще получиш имунитет, защита за свидетели.
Ще се измъкнеш.
Не мога да го сторя. - Ще се обадиш на Люк.
Ще му кажеш, че вътрешният човек ще проговори.
Той ще поиска да му затвори устата.
И ще ме отведе право при него.
Няма ли Люк да заподозре нещо?
Така постъпихте с мен.
Това е единственият начин да докажа, че съм невинен.
Аз ще карам.
Стой тук.
Заминаваш ли някъде?
Не е твоя работа.
Като стана дума... - Аз плащам за резултати.
Бъд още не е заловен.
Основно правило, Лорейн,
когато се опитваш да накиснеш някого, е той да умре.
Вината изобщо не е моя.
Не е, но си се изнервила.
На колене, ръцете зад тила!
Да не се шегуваш?
Отстъпи, сержант, това е заповед.
Знам и за теб.
На колене!
Ръцете.
Ти ли я уби?
Ти ли уби Джулия?
Дейвид, не го прави.
Отговори ми.
Беше просто работа.
Дейвид, недей!
Защо?
Беше добре за бизнеса.
Нищо лично.
Нищо лично?!
Дейвид, недей!
Не ме гледай!
Уведоми полицията, преди да съм размислил.
Това е краят.
Главен суперинтендант Крадък.
Изпратете въоръжена полиция на домашния ми адрес, моля.
Снехме отпечатъци от халосните патрони.
Съвпадат с тези на съмишленици на Люк Ейткинс.
Защо просто не са откраднали оръжието ти?
Веднага щях да разбера, че са били в апартамента ми.
Стараели са се да ме натопят.
Предполагам, че не са искали да рискуват
като ми оставят истински куршуми.
Благодаря.
Чудесна работа, друже.
Записваме разпита
на главен суперинтендант Лорейн Крадък, воден от инспектор Шарма.
Опишете естеството на взаимоотношенията си с Люк Ейткинс.
От няколко години
му предоставям конфиденциална информация
за полицейски операции, които може да застрашат криминалната му дейност.
Каква информация издадохте за вътрешния министър?
Графика й в деня на атентата срещу нея на Торнтън Съркъс.
Който Ейткинс е дал на Андрю Апстед?
Люк нае Апстед.
Снабди го с оръжие,
използва една от офшорните си фирми,
за да осигури достъп на Апстед до Паскоу Хаус като работник.
А за атентата в "Сейнт Матю",
който доведе до смъртта на вътрешния министър?
Графика й.
Охранителните планове и процедури.
Люк беше в състояние
да планира така, че да ги заобиколи.
Какви бяха мотивите на Ейткинс, за да ви накара да разкриете тази информация?
Люк научи, че Джулия Монтагю планира да предостави повече власт
на службите за сигурност, което щеше да им даде
предимство,
предимство срещу организираната престъпност.
Те са по-неподатливи, по-неуловими,
по-трудно се подкупват и заплашват.
За разлика от корумпирани полицаи като вас.
Ейткинс имаше нужда от полицията, организация, която да манипулира.
Назначението на Бъд като лична охрана на вътрешния министър
имаше ли някаква връзка?
Да.
От него щеше да излезе идеалната изкупителна жертва.
Ами нападението над "Хийт Банк"?
Вие ли осигурихте конфиденциална информация за семейството на сержант Бъд?
Не, никога не бих причинила подобно нещо на някого от екипа ми.
Щом не е тя, кой е бил?
Лорейн Крадък, позовавам се
на властта, дадена ми от кралската прокуратура, за да ви обвиня...
Има само още един човек в целия заговор,
който знаеше за децата ми.
... в злоупотреба с държавна длъжност
и заговор за убийство.
Край на разпита.
Изминаха десет дни от убийството на Джулия Монтагю
и лондонската полиция оповести...
Звеното за борба с тероризма на лондонската полиция
извърши множество арести...
Задържан е 30-годишен мъж, познат на полицията,
както и 50-годишна жена.
От ул. "Даунинг" и вътрешното министерство поздравиха полицията
за напредъка в разследването на покушението на вътрешния министър.
Говорител на ведомството заяви, че още е твърде рано
да коментират по-обстойно.
Дейвид.
Готови сме.
Записваме.
Надя.
Ще започна като те попитам за Дейвид Бъд.
Разполагаше ли с информация за децата му?
Не.
Защо ме питате?
Надя, постигнахме значителен пробив в нашето разследване.
Остана само едно парче от пъзела.
И това си ти.
Може да си просто невинна жертва.
Пионка, контролирана от истинските ръководители.
Може да отговориш с: "Без коментар."
Вярно ли е? Само жертва ли си?
Дейвид Бъд допусна същата грешка.
Подцени ме, показа ми снимки.
Какво имаш предвид с това, че те е подценил?
За него аз бях слаба жена.
Запомних всичко, което той ми разказа за децата си.
Имената им.
Възрастта им.
Успях да уведомя моята организация от затвора.
За да нападнат училището на децата му?
Да.
Разкрихме още нещо, което ще ти споделя.
Успяхме да разучим импровизираното
СВУ, което Дейвид Бъд е бил принуден да носи.
Криминологичната проверка на контролното устройство установи
наличие на твои ДНК и пръстови отпечатъци.
Защо?
Защото аз го изработих.
Аз направих всички бомби.
Всички гледахте на мен като на слаба, потисната мюсюлманка.
Аз съм инженер.
Аз съм джихадистка.
Кои бомби?
За убийството на вътрешния министър,
за убийството на полицаите при училище "Хийт Банк",
и онази, която носих на 1-ви октомври.
Заявяваш ни, че този мъж не е дал бомбата на съпруга ти?
Съчиних си историята, защото на сержант Бъд много му се искаше
да й повярва.
До глупост склонен да повярва и на мен.
Измислила си я, за да подведеш разследването?
Оказа се много лесно. Всички сте лесни за...
Не си бил само ти, друже, всички се хванахме.
Кой постави бомбата в колежа "Сейнт Матю"?
Онази, която уби вътрешния министър.
Неверници.
Престъпници.
Люк Ейткинс?
Да.
Защо сте заговорничили с неверници?
За пари.
С които да измайсторим повече бомби и да купим повече оръжия,
за да разпространим истината сред братята и сестрите ни по целия свят.
За да може светът да се увери, че сме пронизали с меч
сърцето на британското правителство.
Но ти не успя да взривиш собственото си СВУ при жп нападението на 1-ви октомври.
Не съумя да се справиш.
Но вижте колко много постигнах.
Подпомогнах каузата хилядократно.
Софи, осведомиха ни, че предстои изявление
на министър-председателя.
Междувременно, министрите се изказваха цял ден
за новината от тази сутрин, че премиерът е отменил
днешните си срещи.
Г-н вътрешен министър, какво ще кажете за извънредните новини?
Моля ви, да избегнем спекулациите, докато
премиерът не е имал възможност да отговори лично на обвиненията.
Да. Влез.
Напомням, че днешните събития са вследствие на непотвърдено изтичане
на компрометиращ материал, свързан с миналото на премиера.
Министър-председателят ще подаде ли оставка?
Продължавам да работя за сигурността на страната.
Благодаря. - Г-н вътрешен министър? Г-н министър?
Беше потвърдено, че изтеклата информация е уличила
главния директор на службите за сигурност - Стивън Хънтър-Дън.
Министър-председателят ще подаде оставка до края на деня.
Хънтър-Дън също.
Майк Травис остава, за да се увери, че ЗРПР-18
ще бъде пратен в небитието.
За изтичането на компромата.
Чие беше решението?
Нямам представа.
Благодарение на теб, Дейвид, прокуратурата обвини Надя Али, Люк Ейткинс
и Лорейн Крадък в заговор за убийството на Джулия Монтагю.
Някои твърдят, че заслужаваш медал.
А други - да бъдеш изритан от полицията.
Ще видим.
Поведението ти трябва да бъде подробно проучено.
Но преди това, Дейвид, имаш по-голяма нужда от нещо друго.
Влез.
Здравейте.
Аз съм Дейвид.
Нужна ми е помощ.
Здрасти. - Привет.
Заповядай.
Как си?
Добре съм.
Ами ти?
Старая се.
Е, направи първата стъпка.
Много се гордея с теб.
Децата с нетърпение очакват пак да спят в собствените си легла.
Обзалагам се.
Замислих се,
отново е мой ред да съм с тях, но само ако нямаш нищо против.
Добре.
Деца, баща ви дойде.
Татко.
Този път няма да хванем влака.
Татко. - Здравей, принцесо.
На гърба ми има чудовище. Махни се, махни се!
Дръжте се добре. И се забавлявайте.
Ти...
Какво?
Нищо.
Има място за още един.
Така ли?
Така.
Добре.
Ще си взема чантата.
И мама ще дойде.
Да!
Успокойте се.
Добре.
Всички ли са тук? - Добре, потегляме.
превод: teali